Kaasaegne tants
Mina olen Kati ning annan Janne Ristimetsa Tantsustuudios kaasaegse tantsu tunde. Tants on ümbritsenud mind ühel või teisel moel juba varasest east saadik. Läbivaks stiiliks on olnud enamjaolt loov-, vaba- ja kaasaegne tants.
Minu tantsutundide sisu ja koreograafiat mõjutavad kõik, kelle käe all olen õppinud ja õpin veel siiani. Tants on minu jaoks oluline loominguline väljendusviis, mille kaudu edastada oma emotsioonid, mõtted ja tunded. Naudin tantsunumbrite loomist ja lavastamist, millel on mõtestatud sisu ja mis valmistaks publikule elamuse. Seetõttu võib mõne tantsunumbri stiililine käsitlus kõikuda showst balletini ja muusika rockist klassikalise muusikani. Mida rohkem stiilid omavahel risti-rästi ja pahupidi, seda põnevam!
Kaasaegne tants on piiritlemata, vaba, mõtestatud ja kogu keha haarav liikumine. Tundide läbivaks jooneks on tantsu-, põranda- ja tõstetehnika, koordinatsioon, improvisatsioon, koreograafia õppimine, üldfüüsiline trenn ja venitus.